แฟนเป็นคนประจำเดือนมาไม่สมำ่เสมอ เดือนที่แล้วประจำเดือนมาวันที่ 13 และ เมื่อวันที่ 6,7 มิถุนายน มีเพศสัมพันธ์กัน แล้ววันที่ 12 แฟนบอกว่ามีเลือดออกมาเป็นสีนํ้าตาล แค่วันเดียวแล้วก็ไม่มีอีก และมีเพศสัมพันธ์อีกครั้งวันที่ 16 ทุกครั้งที่มีเพศสัมพันธ์ ผ้องกันตลอด และเมื่อเสร็จกิจ ก็เช็คตลอดว่าถุงยางไม่รั่ว ไม่ขาด แต่จนถึงตอนนี้แล้วประจำเดือนยังไม่มา
สวัสดีค่ะ การมีเพศสัมพันธ์โดยใช้ถุงยางอนามัย จะมีโอกาสตั้งครรภ์ได้ประมาณ 2%-18% ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูเป็นอันดับแรกก่อนค่ะ หากตรวจพบ เลือดที่ออกในวันที่ 12 มิ.ย. ก็อาจเป็นเลือดล้างหน้าเด็กได้แต่หากตรวจไม่พบ เลือดที่ออกในวันที่ 12 มิ.ย. อาจเป็นเลือดประจำเดือนก็ได้ ซึ่งการที่มีเลือดประจำเดือนน้อยกว่าปกติ อาจเกิดจากสาเหตุ เช่น มีความเครียด ทำงานหนัก ออกกำลังกายมากไป พักผ่อนน้อย มีน้ำหนักลด หรือมีน้ำหนักเพิ่มขึ้นเร็ว เป็นต้นดังนั้น หากตรวจหาการตั้งครรภ์ไม่พบ ก็ควรรอดูว่าประจำเดือนในรอบต่อไปจะมาเป็นปกติหรือไม่ หากในเดือน ก.ค. ยังคงไม่มาอีก หรือมามีปริมาณน้อยกว่าปกติ ก็ควรลองตรวจหาการตั้งครรภ์ซ้ำดูอีกครั้ง หากยังตรวจไม่พบ ก็ควรไปพบแพทย์เพื่อหาสาเหตุค่ะ